Frodeåstunnelen

Frodeåstunnelen er en  meter langNasjonal vegdatabank (NVDB) veitunnel i Tønsberg i Vestfold som leder biltrafikken på Ringvei Nord (fylkesvei 300) utenom bysentrum og under Frodeåsen og Solvang mellom Kjelle i vest og Velle ved Kilen i øst. Tunnelen åpnet for trafikk 13. mars 2008.

Tunnelen har to atskilte tunnelløp med to kjørefelt i hver retning. Den inneholder 29 overvåkningskameraer, åtte nødutganger mellom tunnelløpene,NVDB: kart nødutganger rømningslys langs veggene og nødtelefon for hver 125. meter. Det er ellers tolv vifter, mobiltelefondekning og ekstra belysning i taket. 

Byggingen
Utsprengningen av Frodeåstunnelen startet i oktober 2004 og gjennomslaget kom 9. mars 2006. Den ble også forlenget med miljøtunneler i hver ende, under Vestfoldbanen, lokale veier og sykkelstier.Mesta: Refleks nr. 3-2006  s.7 Arbeidet ble utført av entreprenøren Mesta.TU.no: Mesta vant over Vegvesenet (9. februar 2009) Fjellet besto av rombeporfyr, og det ble sprengt ut omtrent 350 000 kubikkmeter stein. 

Tunnelen kostet 870 millioner kroner (andre kilder hevder at hele anlegget kostet over 1 milliard kroner) og ble bygd som en del av Veipakke Tønsberg fase 1.

Se også
Vellebekkbrua
Veitunneler i Norge

Referanser

Eksterne lenker
 Artikler om Frodeåstunnelen i Tønsbergs Blad
 NRK Østafjells Nett-TV 13.03.08 Tunnelåpning med bismak

Kategori:Veitunneler i Vestfold
Kategori:Veier i Tønsberg
Kategori:2008 i Norge
Kategori:Tunneler åpnet i 2008